ZurichNLP/romansh-municipal-text-corpus huggingface dataset:
Rumantsch: La via existenta che meina sin l'alp da Schnaus vegn duvrada duront il plazzal e per gestiunar pli tard igl implont fotovoltaic sco via d'access. Supplementarmein vegn examinau schebein ei fuss pusseivel da construir ina pendiculara da material. Aschia savessen las emissiuns els vitgs duront il plazzal vegnir sminuidas. Pli probabel sto vegnir construiu ina pista per il plazzal naven dalla tegia dall'alp da Schnaus entochen tier il perimeter. Suenter ch'il plazzal dils indrezs fotovoltaics ei a fin vegnan las vias sanadas tenor basegns. Il dretg d'access ed il manteniment dallas vias vegnan reglai en in contract cun la vischnaunca Ilanz/Glion.
Deutsch: Die bestehende Strasse hinauf zur Alp da Schnaus wird während des Baus und des späteren Be-triebs der PV-Anlage als Zufahrt genutzt. Zusätzlich wird für den Bau geprüft, ob eine Material-seilbahn erstellt werden kann, um die Emissionen in den Dörfern während der Bauphase mög-lichst gering zu halten. Eine Baupiste von der Alphütte Alp da Schnaus bis zum Perimeter muss höchstwahrscheinlich erstellt werden. Nach dem Bau der PV-Anlage werden die Strassen nach Bedarf saniert. Das Zugangsrecht und die Instandhaltung der Strasse werden mit der Gemeinde Ilanz/Glion vertraglich geregelt.
Rumantsch: Per ch'il stabiliment vali sut il conclus federal urgent sto el furnir silmeins 10 % dall'energia planisada ella reit entochen la fin digl onn 2025. Il rest dil stabiliment sto esser terminaus entochen sil pli tard la fin digl onn 2030. Quei urari stretg, oravontut per la furniziun d'energia dils emprems 10 %, caschuna che las pretensiuns ston buca mo vegnir ademplidas, mobein era ch'ellas ston vegnir realisadas spertamein.
Deutsch: Damit die Anlage unter den dringlichen Bundesbeschluss fällt, müssen bis Ende 2025 mindes-tens 10% der Anlage in Betrieb sein. Der Rest der Anlage muss spätestens bis Ende 2030 fertig-gestellt sein. Dieser enge Zeitplan, vor allem für die ersten 10%, bedingt, dass die Anforderun-gen nicht nur erfüllt, sondern auch schnell realisiert werden können.
Rumantsch: La descripziun suandonta dalla construcziun ei buca finala cunquei ch'il project sesanfla aunc adina ella fasa preliminara. Differents sistems vegnan aunc evaluai cunquei ch'ei dat numerus facturs d'influenza sco p. ex. prighels dalla natira, ambient, logistica, alpegiaziun ch'ei vala era da risguardar. Quei vala era per la tematica descreta ella suandonta cefra 4.10, encablament dils moduls.
Deutsch: Die folgende Beschreibung der Konstruktion ist nicht final, da sich das Projekt immer noch in der Vorprojekt Phase befindet. Verschiedene Systeme sind noch in der Evaluation, da es sehr viele Einflussfaktoren wie beispielsweise Naturgefahren, Umwelt, Logistik, Sömmerung zu be-rücksichtigen gilt. Dies gilt auch für die nachstehend in Ziffer 4.10 beschriebene Thematik der Verkabelung der Module.
Rumantsch: La construcziun dallas meisas da modul consista d'ina construcziun da fier. Ils moduls fotovoltaics vegnan construi a partir d'ina altezia da rodund 3 meters sur tiara. L'altezia sur tiara dependa d'ina eventuala pasculaziun sco era dall'altezia da neiv pusseivla en quei territori. Dus purtaders e duas petgas francadas ella tiara surmuntan quell'altezia. La sutconstrucziun ei vegnida concepida aschia ch'ella sa tener encunter a grondas forzas da vent ed a gronds squetschs da neiv.
Deutsch: Die Konstruktion der Modultische besteht aus einer Stahlkonstruktion. Die PV-Module werden ab einer Höhe von rund 3 m über dem Boden angebracht. Die Höhe über dem Boden hängt sowohl von der Beweidung als auch von der möglichen Schneehöhe in diesem Gebiet ab. Zwei Träger und zwei Stützen, die im Boden verankert sind, überwinden diese Höhe. Die Unterkon-struktion wurde so konzipiert, dass sie grossen Windkräften und grossem Schneedruck standhal-ten kann.
Rumantsch: Ils moduls da fotovoltaic ein fixai vid in rom robust da fier. Las mesiraziuns e la grondezia dil rom ein vegnidas tscharnidas cun quitau per garantir ch'el sappi vegnir transportaus senza problems cun tut ils mieds da transport pusseivels.
Deutsch: Die PV-Module sind an einem robusten Stahlrahmen befestigt. Die Abmessungen und Grösse des Rahmens wurden sorgfältig gewählt, um sicherzustellen, dass er noch mit allen möglichen Trans-portmitteln problemlos transportiert werden kann.
Rumantsch: La montascha dallas meisas da modul ei sempla ed efficienta. Ina gronda part dallas lavurs da montascha vegnan fatgas gia a val, nua che las meisas da modul vegnan premontadas e silsuenter purtadas el liug final. La construcziun dallas meisas da modul ei concepida aschia che la premontascha sco era la montascha el liug sa vegnir fatga a moda speditiva.
Deutsch: Die Montage der Modultische gestaltet sich äusserst einfach und effizient. Die Modultische wer-den soweit möglich vormontiert und dann an ihren finalen Bestimmungsort gebracht. Die Kon-struktion der Modultische ist darauf ausgelegt, dass sowohl die Vormontage als auch die Monta-ge vor Ort möglichst zügig erfolgen kann.
Rumantsch: Cun concepir las meisas da modul vegn mirau specialmein sin la vart davos dils moduls fotovoltaics (bifazials) che ha in effect dubel e sa utilisar aschi bia sco pusseivel dalla radiaziun dil sulegl reflectada dalla cuvretga da neiv duront igl unviern. Quei augmenta supplementarmein la producziun d'electricitad solara duront igl unviern.
Deutsch: Beim Design und der Anordnung der Modultische wird speziell darauf geachtet, dass die Rück-seite der doppelseitig wirkenden (bifazialen) PV-Module im Winter möglichst viel von der durch die Schneedecke diffus reflektierten Sonnenstrahlung nutzen kann. Das erhöht die Solarstrom-produktion im Winter zusätzlich.
Rumantsch: La francaziun dallas meisas da modul vegn fatga en il terren cun agid da pals che san recepir schibein las forzas da tracziun sco era las forzas da pressiun. Quellas francaziuns ein vegnidas concepidas aschia ch'ellas san vegnir construidas cun maschinas ed apparats sempels che schanegian il terren.
Deutsch: Die Verankerung der Modultische erfolgt im Boden mit Hilfe von Pfählen, die sowohl Zug- als auch Druckkräfte aufnehmen können. Diese Verankerungen wurden im Hinblick auf eine mög-lichst umweltschonende Montage so konzipiert, dass sie mit einfachen und bodenschonenden Maschinen und Geräten erstellt werden können.
Rumantsch: Enteifer las retschas dils moduls vegnan ils cabels tratgs en bischels denter las meisas da modul ora. Aschia ein quels schurmegiai da radis ultraviolets. Igl encablament denter las retschas da moduls ed ils alternaturs succeda en lingias betunadas en bloc e tras canals da cabels.
Deutsch: Innerhalb der Modulreihen werden die Kabel zwischen den Modultischen in Rohren verlegt und vor UV-Strahlung geschützt. Die Verkabelung zwischen den Modulreihen und den Wechselrich-tern erfolgt in Rohrblöcken und über Kabelschächte.
Rumantsch: Ellas lingias betunadas en bloc vegn medemamein tschentau in fil da tiara vid il qual las retschas dallas meisas da modul vegnan colligiadas. Quei ei in element dil concept dalla protecziun encunter il cametg.
Deutsch: In den Rohrblöcken wird ein Erdungsleiter mitverlegt, an den die Modultischreihen angeschlos-sen werden. Dies ist Bestandteil des Blitzschutzkonzeptes.
Rumantsch: La logistica vegn ad haver ina gronda impurtonza ch'ei buca da sutschazegiar. D'ina vart datti la logistica da Glion entochen sin igl intschess dil project e da l'autra vart ha la logistica dalla montascha el liug ina ina gronda impurtonza. Las capacitads e la peisa pusseivla sin la via denter Glion ed igl intschess dil project ein limitadas. Perquei eis ei previu da transportar ina part dalla rauba cun ina pendiculara da material per aschia minimar il diember dils viadis cun ils camiuns. El liug vegn dau gronda precauziun sin igl ambient e sin il tractament bufatg dil terren, oravontut tier la montascha dallas meisas da modul. Differentas pusseivladads vegnan aunc evaluadas il mument.
Deutsch: Eine komplexe Aufgabe nimmt die Logistik ein. Auf der einen Seite ist die Logistik von Ilanz zum Projektgebiet, auf der anderen nimmt die Logistik der Montage vor Ort eine zentrale Bedeutung ein. Die Strasse zwischen Ilanz und dem Projektgebiet ist kapazitäts- und gewichtsmässig limi-tiert. Daher wird vorgesehen einen Teil über eine in Betracht gezogene Materialseilbahn zu transportieren, um so die Anzahl der Fahrten möglichst zu minimieren. Vor Ort wird insbesonde-re bei der Montage der Modultische auf ein sehr umwelt- und bodenschonendes Vorgehen ge-achtet. Verschiedene Möglichkeiten sind noch in der Evaluation.
Rumantsch: Il pli impurtont per igl investur pertuccont in stabiliment da producziun aschi grond ei la rentabilitad. Cunquei ch'ins ha entochen dacheu buca saviu realisar tals indrezs fotovoltaics alpins ei specialmein la part dils generaturs (meisas da modul) ina incumbensa fetg pretensiusa. L'entira part dils generaturs vegn a muntar a rodund 50 % dils cuosts d'investiziun.
Deutsch: Das Wichtigste für den Investor betreffend eine solch grosse Produktionsanlage ist die Wirt-schaftlichkeit der Anlage. Da bisher noch keine solchen alpinen PV-Anlagen erstellt wurden, stellt insbesondere der Generatorteil (Modultisch) eine äusserst anspruchsvolle Aufgabe dar. Der gesamte Generatoranteil wird etwa 50% der Investitionskosten ausmachen.
Rumantsch: Ils cuosts d'investiziuns bruts muntan a rodund 50 milliuns francs (eventualas contribuziuns da promoziun mira cefra 4.13 cheusut).
Deutsch: Die Brutto-Investitionskosten belaufen sich auf rund MCHF 50, (zu den möglichen Förderbeiträ-gen siehe Ziffer 4.13 nachstehend)..
Rumantsch: Ultra dils cuosts d'investiziun ei il svilup dils prezis sin la fiera d'energia igl element principal per ina investiziun rentabla. La finanziaziun digl indrez fotovoltaic vegn fatga cun agen capital e capital jester.
Deutsch: Neben den Investitionen ist die Entwicklung der Energiemarktpreise der wichtigste Treiber der Wirtschaftlichkeit. Die Finanzierung der PV-Anlage erfolgt mittels Eigenkapital und aus Fremdka-pital.
Rumantsch: L'indemnisaziun unica per indrezs gronds da fotovoltaic cuviera maximalmain 60 pertschien dils cuosts d'investiziun imputabels. En ina calculaziun dalla rentabilitad sto la part dils cuosts buca cuvretgs vegnir cumprovada.
Deutsch: Die Einmalvergütung für grosse PV-Anlagen deckt maximal 60% der ungedeckten Kosten, der anrechenbaren Investitionskosten. In einer Wirtschaftlichkeitsberechnung muss der Anteil der ungedeckten Kosten nachgewiesen werden.
Rumantsch: La damonda per ina contribuziun unica sa vegnir inoltrada agl uffeci federal d'energia pér suenter ina lubientscha da baghegiar legalmein valeivla. Sche las premissas per il dretg digl indrez ein avon maun, sche la quantitad maximala da 2 TWu ei aunc buc exaurida ell'entira Svizra e sche avunda mieds finanzials ein avon maun, garantescha igl uffeci federal d'energia l'indemnisaziun unica provisoricamein.
Deutsch: Das Gesuch um Einmalvergütung kann dem BFE erst nach einer rechtskräftigen Baubewilligung eingereicht werden. Soweit die Anspruchsvoraussetzungen hinsichtlich der Anlage erfüllt sind, die schweizweit maximale Menge von 2 TWh noch nicht ausgeschöpft ist und genügend Mittel zur Verfügung stehen, sichert das BFE die Einmalvergütung zunächst provisorisch zu.
Rumantsch: Ulteriuras premissas per survegnir la contribuziun dalla confederaziun ein, ch'igl indrez sto haver ina producziun annuala da minimalmein 10 GWu e per kWp installau sto la quota dalla producziun d'unviern esser tier silmeins 500 kWu. La contribuziun da promoziun definitiva vegn concedida pér treis onns suenter ch'igl indrez ei vegnius mess en funcziun cumpleinamein.
Deutsch: Weitere Voraussetzungen für den Erhalt der Fördermittel des Bundes sind, dass die Anlage eine minimale Jahresproduktion von 10 GWh aufweisen muss und pro installiertem kWp der Anteil der Produktion im Winterhalbjahr mindestens 500 kWh betragen muss. Der definitive Förder-beitrag wird erst drei Jahre nach der vollständigen Inbetriebsetzung der Anlage erteilt.
Rumantsch: Tenor la perspectiva actuala eis ei previu da demontar igl entir indrez sil pli baul en 60 onns. Ils moduls da fotovoltaic han ina durada da veta da rodund 30 onns. Quei vul dir ch'ils moduls ston vegnir remplazzai suenter 30 onns. Tenor igl art. 71a al. 5 LEn ston ils indrezs gronds da fotovoltaic vegnir baghegiai anavos cumplettamein e la situaziun da partenza sto vegnir restabilida. Ella damonda da baghegiar sto il concept da spazzada e la finanziaziun respectiva vegnir presentai concretamein.
Deutsch: Nach heutiger Sicht ist der Rückbau der gesamten Anlage frühestens in 60 Jahren vorgesehen. Die Photovoltaik-Module haben eine Lebensdauer von rund 30 Jahren, das heisst, dass die Mo-dule nach 30 Jahren ersetzt werden müssen. Gemäss Art. 71a Abs. 5 EnG sind Photovoltaik-Grossanlagen, die ausser Betrieb genommen werden, vollständig zurückzubauen und die Aus-gangslage ist wiederherzustellen. Im Baugesuch müssen das Rückbaukonzept und die dazugehö-rige Finanzierung konkret dargestellt werden.
Rumantsch: En cass che la cuminonza dils votants all'urna dat il consentiment, vegnan ils projectants ad inoltrar la damonda da baghegiar al cantun Grischun (edifecis e stabiliments ordeifer la zona da baghegiar) per survegnir la lubientscha da baghegiar miez 2024. Parallel vegnan fatgas las empremas publicaziuns. Igl ei previu d'entscheiver cun las lavurs da construcziun la primavera 2025.
Deutsch: Sofern die Urnengemeinde dem Projekt zustimmt, werden die Projektanten das BAB-Gesuch (Bauen ausserhalb der Bauzone) zum Erlangen der Baubewilligung Mitte 2024 dem Kanton GR einreichen. Parallel dazu werden die ersten Ausschreibungen erstellt werden. Geplanter Baube-ginn ist der Frühling 2025.
Rumantsch: En contractivas intensivas ha la vischnaunca Ilanz/Glion fixau cun l'Axpo Solutions SA las suandontas cundiziuns da basa e valurs directivas a scret en ina decleraziun d'intenziun. Quellas ein da concretisar consequentamein en in contract:
Deutsch: In intensiven Verhandlungen hat die Gemeinde Ilanz/Glion mit der Axpo Solution AG die folgen-den Rahmenbedingungen und Eckwerte in einer Absichtserklärung festgehalten, die in der Folge vertraglich zu konkretisieren sein werden:
Rumantsch: L'indemnisaziun da basa per meter quadrat dalla surfatscha effectiv duvrada munta ad annualmein 0.8 CHF/m2 e vegn indexaus sur la durada da veta digl indrez (index naziunal dils prezis da consum). Sin basa dalla surfatscha planisada maximalmein seresultassen entradas annualas da tochen CHF 160'000.00.
Deutsch: Die Basisabgeltung pro Quadratmeter effektiv genutzter Fläche beläuft sich auf jährlich 0.8 CHF/m2 und wird über die Lebensdauer der Anlage indexiert (Landesindex für Kon-sumentenpreise). Ausgehend von der maximal geplanten Fläche ergeben sich jährliche Einnahmen von bis zu CHF 160'000.00.
Rumantsch: Supplementarmein tier l'indemnisaziun da basa vegn concediu per il dretg dil diever dil terren ina participaziun da 10 % dil gudogn che vegn realisaus digl implont fotovoltaic alpin sin l'alp da Schnaus resp. dall'ovra electrica che vegn aunc fundada cheutier. In eventual transport da perdita vegn deducius (tresorisaziun).
Deutsch: Zusätzlich zur Basisabgeltung wird für die Abgeltung der Landnutzungsrechte eine Betei-ligung in der Höhe von 10% des von der Alpinen Solaranlage auf der Alp da Schnaus bzw. von der zu gründenden Kraftwerksgesellschaft erwirtschafteten Gewinns ausgerichtet. Allfällige Verlustvorträge werden in Abzug gebracht (Thesaurierung).
Rumantsch: L'indemnisaziun da basa per il diever dil terren ei da pagar aschi prest che la lubientscha da baghegiar valeivla ei avon maun. Ina participaziun al gudogn ei da pagar sil pli baul per igl emprem onn da gestiun e naven ch'igl entir implont fotovoltaic ei en funcziun.
Deutsch: Die Basisabgeltung für die Landnutzung ist ab Vorliegen der rechtsgültigen Baubewilli-gung zu entrichten, die «Gewinnbeteiligung» erst und frühestens für den Zeitraum des ersten Betriebsjahrs und ab der vollständigen Inbetriebnahme der PV-Anlage.
Rumantsch: L'ovra electrica ch'ei aunc da fundar vegn ad haver siu domicil fiscal ella vischnaunca dad Ilanz/Glion. La vischnaunca Ilanz/Glion ha il dretg sin in sez el cussegl d'administraziun dalla societad dall'ovra electrica.
Deutsch: Die zu gründende Kraftwerksgesellschaft wird ihren steuerrechtlichen Sitz in der Ge-meinde Ilanz/Glion haben. Die Gemeinde Ilanz/Glion hat Anrecht auf einen Sitz im Ver-waltungsrat der Kraftwerksgesellschaft
Rumantsch: L'Axpo indemnisescha ils dretgs necessaris da passar cun conducts el rom dallas tarifas ordinarias ella branscha d'electricitad.
Deutsch: Die Axpo leistet eine Entschädigung für die Einräumung der erforderlichen Durchlei-tungsrechte im Rahmen der in der Elektrizitätsbranche üblichen Ansätze.
Rumantsch: La futura societad dall'ovra electrica s'oblighescha enviers la vischnaunca Ilanz/Glion da pagar in'indemnisaziun da maximalmein CHF 50'000.00 per expensas internas caschunadas (examinaziun dils contracts, contractivas, process da permissiuns per ils contracts, etc.).
Deutsch: Die künftige Kraftwerksgesellschaft verpflichtet sich der Gemeinde Ilanz/Glion für die ihr infolge des Projekts entstehenden internen Aufwände (Vertragsprüfungen, Verhandlun-gen, Genehmigungsprozesse für die Verträge etc.) eine Entschädigung von maximal Fr. 50'000 auszurichten.
Rumantsch: La construcziun digl indrez solar planisau duei possibilitar vinavon la pasculaziun fisicala dalla biestga. La societad dall'ovra electrica duei indemnisar la corporaziun d'alp da Schnaus per in'eventuala perdita da racolta muort la sminuaziun dalla pastira e la pusseivla sminuaziun dall'alpegiaziun che san sedar ord la realisaziun dil project.
Deutsch: Die Konstruktion der geplanten Solaranlage soll die Beweidung durch Nutztiere physika-lisch weiterhin ermöglichen. Die Kraftwerksgesellschaft soll die Alpgenossenschaft Schnaus für den allfälligen Ertragsausfall, der sich aus der Verminderung der Weidefläche und Bestossungsmöglichkeit aufgrund der Realisierung des Projekts ergeben kann, ent-schädigen.
Rumantsch: L'Axpo s'oblighescha d'electrificar durablamein ils edifecis resp. igl intschess dall'alp da Schnaus. Ella separticipescha cun pauschal maximalmein CHF 30'000.00 vid ils cuosts eventuals da realisaziun.
Deutsch: Die Axpo verpflichtet sich, die Gebäude bzw. das Gebiet der Alp da Schnaus mit einem dauerhaften Stromanschluss zu erschliessen. Sie beteiligt sich an den allfälligen Realisie-rungskosten mit einem finanziellen Beitrag in der Höhe von pauschal maximal CHF 30'000.00.
Rumantsch: L'Axpo surpren ils cuosts per in eventual slargiament dallas vias d'access tier l'alp da Schnaus sche quei ei necessari per realisar il project. Ella surpren era ils cuosts da manteniment e reparatura dallas vias d'access suenter la finiziun dallas lavurs sil plazzal.
Deutsch: Axpo trägt die Kosten für einen allfällig erforderlichen Ausbau der Zufahrtstrassen zur Alp da Schnaus, um das Projekt realisieren zu können. Sie trägt die Kosten der Instandstel-lung der Zufahrtsstrassen nach Beendigung der Bauarbeiten.
Rumantsch: El cass che l'installaziun digl indrez fotovoltaic caschuna ina reducziun dil provediment d'aua tier l'alp da Schnaus vegnan las ovras electricas a tschaffar ina nova fontauna e colligiar quella cun il provediment d'aua per cumpensar la reducziun.
Deutsch: Sollte die Installation der PV-Anlage zu einer Reduzierung der Wasserversorgung der Alp da Schnaus führen wird die Kraftwerksgesellschaft eine neue Quellfassung und Wasserlei-tung installieren, um die Reduktion zu kompensieren.
Rumantsch: El rom digl express solar ein vegni intercuretgs divers loghens sin igl intschess dalla vischnaunca Ilanz/Glion. L'Axpo Solutions AG ha elegiu l'alp da Schnaus sco liug d'aulta valur pervia da sia buna exposiziun che possibilitescha ina aulta producziun d'energia solara duront il semester d'unviern. Cun ina surfatscha da rodund 20 hectaras vegn igl indrez sin l'alp da Schnaus ad esser ina dallas pintgas ovras solaras (per cumparegliar: il project approbaus dil pievel «ScuolSolar» drova ina surfatscha da 70 hectaras). Igl indrez vegn a s'adattar al territori che consista per part d'uaul ed el vegn ad esser veseivels mo naven da paucs puncts ellas fracziuns dalla vischnaunca Ilanz/Glion. Cun la lubientscha e la realisaziun dil project sa la vischnaunca Ilanz/Glion generar el futur entradas che gidan da migliurar la situaziun finanziala dalla vischnaunca. Las entradas ord las indemnisaziuns duein vegnir pagadas en in fonds ligiont, il qual sustegn projects el sectur dalla giuventetgna/famiglia sco era projects en connex cun energias regenerablas e durabels. La suprastonza communala recamonda ord ils motivs numnai al parlament communal da dar suatientscha all'admissiun per ina concessiun all'Axpo.
Deutsch: Im Rahmen des Solarexpresses wurden verschiedene Standorte auf dem Gemeindegebiet Ilanz/Glion auf ihre Eignung hin untersucht. Die Axpo Solutions AG hat im Rahmen ihrer Abklä-rungen die Alp da Schnaus wegen ihrer guten Exposition als hochwertigen Standort für die Pro-duktion von solarem Winterstrom ermittelt. Mit einer Fläche von rund 20 Hektar wird auf der Alp da Schnaus eine vergleichsweise kleine Anlage realisiert (zum Vergleich: das vom Volk bewil-ligte Projekt ScuolSolar beansprucht eine Fläche von rund 70 Hektar), die sich gut an das teil-weise bewaldete Gelände anpasst und von wenigen Siedlungspunkten einsehbar ist. Durch die Bewilligung und Realisierung des Projekts kann die Gemeinde Ilanz/Glion künftig Einnahmen generieren, die dazu beitragen, die finanzielle Situation der Gemeinde Ilanz/Glion zu verbes-sern. Die Einnahmen aus dem Entgelt sollen einem zweckgebundenen Fonds zugewiesen wer-den, welcher der Finanzierung von Projekten im Bereich Jugend/Familie sowie erneuerbare Energien/Nachhaltigkeit dienen soll. Der Gemeindevorstand empfiehlt aus den dargelegten Gründen dem Gemeindeparlament der Einräumung der Konzession an die Axpo zuzustimmen.
Rumantsch: Artechel 31 dalla constituziun communala regla las cumpetenzas dalla cuminonza dallas votantas e dils votants all'urna. Tenor art. 31. al. 1 lit. e schai la cumpetenza per conceder dretgs per in diever special, che surpassa la durada da 20 onns, tier la cuminonza dallas votantas e dils votants all'urna.
Deutsch: Artikel 31 der Gemeindeverfassung regelt die Befugnisse der Urnengemeinde. Nach Art. 31. Abs. 1 lit. e liegt die Kompetenz zur Einräumung von Sondernutzungsrechten, welche die Dauer von 20 Jahren übersteigen, bei der Urnengemeinde.
Rumantsch: Approbaziun dil project dall'Axpo Solutions AG e consentiment dil dretg per diever special per la construcziun d'in implont fotovoltaic grond (incl. reit d'electricitad) sin l'alp da Schnaus per mauns dalla votaziun all'urna dils 26 da november 2023.
Deutsch: Genehmigung des Projekts der Axpo Solutions AG und Zustimmung zur Einräumung eines Sondernutzungsrechts für den Bau einer Photovoltaik-Grossanlage (inkl. Netzanlagen) auf der Alp da Schnaus zuhanden der Urnenabstimmung vom 26. November 2023.
Rumantsch: Cun l'entrada en vigur dalla nova organisaziun dall'administraziun communala per igl 1. d'uost 2021 ei uss aunc da sclarir la damonda dalla cumpetenza dils pumpiers communals. En pli eis ei semussau en connex cun la liberaziun dall'obligaziun da far pumpiers e dalla taxa da cumpen-saziun che la pratica vertenta per giudicar cuminonzas da veta ei buc adattada. Per reglar quels dus puncts suttametta la suprastonza communala al parlament communal ina revisiun parziala dalla lescha da pumpiers.
Deutsch: Mit Inkrafttreten der neuen Gemeindeverwaltungsorganisation per 1. August 2021 ist nun noch die Frage der Zuständigkeit der Gemeindefeuerwehr zu klären. Zudem hat sich bei der Befreiung von der Feuerwehrpflicht und Ersatzabgabe gezeigt, dass die bisherige Praxis für die Beurteilung von Lebensgemeinschaften nicht praktikabel ist. Um diese beiden Punkte zu regeln unterbreitet der Gemeindevorstand dem Gemeindeparlament eine Teilrevision des Feuerwehrgesetzes.